Tamulpur, 08 Dec 2022: Lays Foundation-Stone For Several Projects In Tamulpur District.  In line with the ambitious ‘Fortnight for development’ campaign to fast-track developmental projects, the Assam Chief Minister – Himanta Biswa Sarma on Wednesday inaugurated and laid foundation stones of several projects in Tamulpur District.
 तामुलपुरआव अन्थाय खाम्फा गायसनबाय, आसामनि जौगाखांनायाव मोनसे दाफुंथाय महरै सिगांलांहोनायनि थांखिजों राइज्यो सरकारआ आजावनानै लानाय जौगाखांनायनि थाखाय 2 सप्ताह हाबाफारिनि बाहागो महरै दिनै आसामनि गिबि मन्थ्रि ड० हिमन्त बिश्व शर्माया तामुलपुर जिल्लायाव गुबुन गुबुन बिथांखिफोरनि अन्थाय खाम्फा गायसन्नायजों लोगोसे माखासेखौ गोथारै बेखेवनाने होयो ।
 गिबि मन्थ्रि ङ शर्माया -कुमारिकाता-नयाबस्ति लामाखौ जौगाखां होनायजों लोगोसे कुमारिकाता-नयाबस्ति सायाव आरो पाग्लादिया दैसानि सायाव आसाम सरकारनि एसअपिडिनि सिडाव 247. 87 कौटि रां बाहायनाने थांखि लानाय गोदान पाक्का दालांनि अन्थाय खाम्फा गायसनो ।  मख 'नो गोनांदि, कुमारिकाता- नयाबस्ति लामाया बाक्सा जिल्ला आरो गोदानै दाफुंजानाय तामुलपुर जिल्लानि गेजेराव बाङाइ समनि गेजेराव फोनांजाबनो आरो हान्था-मेला खालामनायनि थाखाय गोनांथार राहा।  बे लामानि लावथाया 11. 236 कि:मिः ।
 बेनि अनगायैबो दै बानानि समाव पाग्लादिया दैसानि फारनैथिं जायबो हान्था - मेलानि राहाया गाज्रि जायो ।  जायनि थाखाय दरनैबो जिल्लानि फारनैथिंजायनि राइजो - राजाफोरा गोबां खस्थ', जेना-जेंसिजों मोगा-मोगि जानानै गुबुन नि लामाज गोलाव जान्थायनि लामा हान्थिनानै सोलिनो गोनां जायो।  बे दालां लुफुंनाया आबुं जानाय न लोगो लोगो दरनै जिल्लानि लामा हान्था - मेलानि विथिडाव मोनसे गोदान थासारि सोरजिजागोन बौ आरो गोजौ थाखोनि हान्था - मेला आरो फोनांजाबनाय बिजोंजों सोलोंथाय, आबाद, बिगियान- बे, बिरोंदामिन सोलोंथाय आरो मोजां रांखान्थि, समाज नेमखान्थिजों सरासन्ना सुबुंफोरनि जिउनि नां मान्दान्दाया जौगाखांगोन ।
 गुबुन फार्से गिबि मन्थ्रिआ कुमारिकाता - काउली - गुवाबारि लामायाव दों मटडा दैसानि साजों गंनै, बाल्टि दैसानि सायाव गंसे आरो खोला कुमारिकाता - नाग्रिजुलि लामायाथ मटडा दैसानि सायाव गंसे पाक्का दालां लुफुंनो थाखायबो अन्याय खाम्फा गायसनो।  वे अन्याय य खाम्फा गायसन्नायजों लोब्बा लानानै खुंनाय मेलआव गिबि मन्थ्रि ङ शर्माया बुंदोंदि, राइज्योनि ग आंखालफोरखौ मोन्दांथिनानै नाग्रिजुलिआव दालांखौ लुफुंनायनि थाखाय अन्धाय खाम्फा गायसन्नाय जादों ।
 बिथाङा बुंदोंदि, गासै 12 कि: मिः लावथायनि कुमारिकाता - काउली - गुवाबारि लामाया जाबाय गासै ओन्सोलनि थाखाय मोनसे गोनांथार फोनांजाबनाय आरो हान्था - मेलानि बिज।  सोलोंथायारि आफाद-फसंथान, आबादजों लोगोसे लोब्बा थानाय ओन्सोल, देहा आरो फालांगियारि फसंथान बायदि लामानि फारनैथिंजायबो आथिखालाव सोलिगासिनो दङ ।  बिथाङा बुंदोंदि, हान्था मेलानि मोजां खाबु गैयैनि थाखाय ओन्सोलनि राइजो - राजाफोरा सानफ्रोमबो जिउ खांनायाव सरासन्ना खाबु - खाला मोन्नायनि बिथिडाव जेंनाजों भुगिनांबोदों ।
 गिबि मन्थ्रि ङ शर्माया बुंदोंदि, बे लामा फोनांजाबनाय दालां लुफुंनाया आबुं जानाय लोगो लोगो बे लामाजों लोगोसे लोब्बा थानाय जिल्लानि माखासे गामि फारियै कुमारिकाता, साहेबतुपा, मेचगुरि, फुखुरिपार, काउली, चन्दनपुर, नारायनपुर, हरिनचरा, 2 नं बगरिकुति, बिमला नब, 1 नं दडारगाव, गयबारि बायदि जायगानि राइजो-राजाफोरा मुलाम्फा मोनगोन।
 बिथाडा लोगोसे बुंदोंदि, खोला कुमारिकाता-नाग्रिजुलि फोनांजाब लामायाव लुफुंजानो गोनां दालांनि गेजेरजों खोला कुमारिकाता, बतियामारि, बाधाबारि, लतिबारि, सिंरामारि, फाखरिबारि, दैमाबारि, कुचुमजुलि, साहपुर, बाल्टिपुर, नाग्रिजुलि बायदिनि राइजो -राजाफोरा मुलाम्फा मोनगोन ।  गिबि मन्थ्रि तामुलपुर जिल्लानि कचुबारिआव थानाय थांखि लानाय गोदान फाहामथाय फरायसालिमा आरो फाहामसालिनि हा फुजा होनाय हाबाफारिआव बाहागो लाफैदों।
 मख'नो गोनांदि, तामुलपुर जिल्लानि कुचुबारिआव गायसन्नो थांखि लानाय गोदान फाहामथाय फरायसालिमा आरो फाहामसालिनि थाखाय मावफुंनाय बिथांखिनि गेजेरजों तामुलपुर जिल्लानि देहा खोन्दोसिम सोलायथायनि थासारि सोरजिगोन ।  गासै 586 कौटि रां बाहायनानै बे फाहामथाय फरायसालिमाखौ लुफुंनो थांखि लानाय जादों।  बे थांखि लाजानाय गोदान फाहामथाय फण्यसालिमा आरो फाहामसालिनि लुफुंनाया तामुलपुर जिल्लानि थागिरिफोरखौ देहा सिबिथायनि बिथिडाव गोरोन्थि गैयै बिहोमा होनो हागोन होन्नानैबो गिबि मन्थ्रिआ बुडो ।
 बेराफार्से कचुबारिआव खुंफुंजानाय मोनसे मेलआव गिबि मन्थ्रिआ सनाथि गथ' समनि जौगाखांनाय आसाम बिथांखिनि सिडाव लुफुंजानाय गं 9 आदर्श अंगनबादी मिरुखौ भार्चुएली बेखेवनानै होयो।  गुबुनफार्से गिबि मन्थ्रिआ तामुलपुर आरो नाग्रिजुलिआव थानाय आदर्श फरायसालिखौबो भार्चुएली बेखेवनानै होयो ।
 बेखौ लोब्बा लानानै गावनि बिबुंथियाव गिबि मन्थ्रि ङ शर्माया बुंदोंदि, जौगाखांनायनि थाखाय 2 सप्ताह हाबाफारिनि गेजेरजों 5 डिसेम्बरनिफ्राय 19 डिसेम्बरसिम आसामनि सरासन्त्रा सुबुंफोरनि गेजेराव जौगाखांनायनि भागीरथी दावबायनायखौ गोखैथिजों लानानै थांनो जोंनि सरकारआ मोनसे मख 'जाथाव हाबाफारि आजावनानै लादों।  मेलआव गिबि मन्थ्रि ङ शर्माया बुडोदि, तामुलपुरखौ दरसे आबुं जिल्ला महर होनो थाखाय गासैबो बिफाननि जिल्ला मावखुलि गायसन्नाय जागोन ।
 गाहाइ मन्त्रि नरेन्द्र मदिनि गोसो गुवार रांखान्थि अन्सुंथाय आरो मिरु नख र मन्थ्रि अमित शाहनि हेफाजाब आरो आसामयारिनि हेफाजाबनि थाखाय दिनै आसाम आरो बिटिआरआव जौगाखांनायनि गंगाया बोहैदों।  बिथाडा लोगोसे बुंदोंदि, तामुलपुरआव गोदानै 6 रोजा नख 'रफोरनो अरुनदय बिथांखिआव धिसन्नाय जागोन।  दानफ्रोमबो 1250 राडै बेनि धोनखौ गथायनाय जागोन।
 7 रोजा नख 'रनो बेसेननाडै रेसन कार्ड जगायनो थाखाय बिथांखि आजावनानै लादों होन्नानैबो गिबि मन्थ्रिआ फोरमायो।  दिनैनि बे अन्थाय खाम्फा आरो हा फुजा होनाय हाबाफारिआ आसाम आइन-आफादनि बुंधिगिरि बिस्वजित दैमारि, आखाइ-इशान, जि-जोम आरिमु आरो रेशम बिफाननि मन्थ्रि उर्खाव गोरा ब्रह्म, देहा आरो नख' र अन्साय मन्थ्रि केशब महन्त, बिटिआरनि गाहाइ मावफुं सोद्रोमा प्रमद बर', बिटिआरनि लेडाइ गाहाइ मावफुं सोद्रोमा आरो एमएलए गबिन्द चन्द्र बसुमतार, एमएलए जलेन दैमारि, भुपेन बर', बिटिसि आइन-आफाद गौथुमनि बुधिगिरि कातिराम बर', बिटिसिनि गाहाइ नेहाथारि अनुराग गयेल, बिटिसिनि मावफुं सोद्रोमाफोर-गौथुमयारि सोद्रोमाफोरजों लोगोसे आसाम सरकारनि गोजौ थाखोनि बिबानगिरिफोरजों लोगोसे माखासे मानगोनां सुबुंफोरा नुजाधिफैदों । 